**Setomaa Noorsootöö Keskuse noorte omaalgatusfondi toetuste**

 **määramise ja maksmise kord**

1. Kord reguleerib Setomaa Noorsootöö Keskuse Noorsootöö eelarvest noortele, noorteühendustele, -ühingutele ja -organisatsioonidele (edaspidi noortegrupp) omaalgatuse toetuse (edaspidi toetus) taotlemist, määramist, maksmist ja aruandlust.

 1. 2.Toetuste kogusumma määratakse iga aastaselt Setomaa Noorsootöö Keskuse Noorsootöö eelarves.

 **2. Mõisted**

 Mõisted käesoleva määruse tähenduses:

2.1.Setomaa Noorsootöö Keskuse (edaspidi noortekeskus)

2.2. Noorteorganisatsioon (sh noorteühendus, noorteühing, noorteliikumine) on ühiskondlik organisatsioon, mille liikmete enamuse moodustavad noored ning mille eesmärk on realiseerida ühistegevuste kaudu noorte huvisid ja eesmärke.

 2.3. Noorteühing on mittetulundusühing, mille liikmetest vähemalt kaks kolmandikku on noored vanuses 7-26 aastat ja mille eesmärgiks on noorsootöö korraldamine ja läbiviimine Setomaa valla territooriumil.

2.4. Noorteühendus on igasugune noortekooslus, mille põhitegevuseks on noorsootöö korraldamine, noorte vaba aja sisustamine või muu noorte ühistegevus, olenemata juriidilisest vormist. Noorteühendused on nii mittetulundusühingud, seltsingud kui ka mitteformaalsed noortegrupid.

 2.5. Mitteformaalsed noorteühendused on ühiste huvidega noortekooslused, kellel on sarnased huvid, kes on kokku tulnud ühiste eesmärkide saavutamiseks ning kes tegutsevad mitteformaalsel alusel (noorteklubid, huviringid, projektimeeskonnad)..

2.6. Noor on 7-26 aastane füüsiline isik, kes õpib, elab või töötab Setomaa vallas.

2.7. Mentor on isik, kellel on noortega töötamise kogemus ja projekti kirjutamise ja juhtimise kogemus.

2.8. Noorsootöötaja on noortekeskuse noorsootöötaja, huviringi juhendaja.

**3. Toetuse eesmärk**

 Toetuse andmise eesmärk:

 3.1. aidata kaasa noorte aktiivsemaks muutumisele ja omaalgatuse tugevnemisele;

 3.2. luua noortele võimalus ellu viia kogukonda ja noori arendavaid ideid, kasvatades nii noorte osalust valla arengus;

 3.3. pakkuda valla noortele ja noortegruppidele ressursse tegevuste elluviimiseks;

 3.4. suurendada noorte projektikirjutamise, -elluviimise ja -aruandluse oskusi.

**4. Toetuse taotlemine**

 4.1. Toetust võivad taotleda kõik Setomaa vallas õppivad, elavad ja töötavad noored ning vallas tegutsevad noortegrupid.

 4.2. Toetust taotlev noor peab olema vanuses 10-26 aastat.

 4.3. Projektimeeskonnas peab olema vähemalt 2 liiget vanuses 7-26 aastat ning projektitegevustesse peab kaasama vähemalt 10 noort.

 4.4. Ühe taotluse maksimaalne piirmäär on 500 eurot ühe projekti kohta.

4.5 Toetust saab taotleda:

 4.5.1. avalike ürituste korraldamiseks (üritus peab olema suunatud kohalikule kogukonnale);

 4.5.2. koostöö arendamiseks mõne teise piirkonna noorte või noortegruppidega (ühistegevused, koolitused, seminarid, kontserdid, võistlused, ümarlauad, kohtumised, kampaaniad, töötoad, või muu sündmus);

 4.5.3. informatsiooni jagamiseks (teavitustöö, infopäevad, flaierid, kuulutused, veebikeskkonnad jne);

 4.5.4. erandjuhul võib toetust taotleda kindla asja soetamiseks, mis on üldkasutatav ning mida läheb vaja eelpool kirjeldatud tegevuse läbiviimiseks. Soetatud asjad jäävad peale projekti lõppu piirkonna noortekeskuse, kooli või külakeskuse, kultuurimaja kasutusse.

 **4.5.6. Tegevused, mida ei toetata:**

 1) klassiekskursioonide korraldamine;

 2) klassiõhtute korraldamine;

 3) vahendite soetamine (va erandjuhud);

 4) regulaarne huviringide tegevus.

 4.5.7. Toetuse taotlemiseks tuleb esitada vormikohane taotlus, kuhu on märgitud noortegrupi liikmete nimed ja vanused, noortegrupi esindaja nimi, vanus, e-posti aadress ja telefoninumber, projekti pealkiri, projekti lühitutvustus, projekti periood, planeeritavad tulemused, planeeritav teavitustegevus, mentori nimi, taotletav summa koos eelarvega.

 4.5.8.Taotluse esitamise tähtajad on igal aastal 23. veebruar, 2. mai ja 2. oktoober. Kui taotluse esitamise päev satub nädalavahetusele, siis on tähtajaks sellele järgnev esimene tööpäev.

 4.5.9. Kui taotlusvoorudest jääb alles vabasid vahendeid võib neid kasutada täiendava konkursi läbiviimiseks.

**5. Määramine ja maksmine**

 5.1. Laekunud taotlused vaatab läbi Setomaa Noorsootöö Keskuse (edaspidi noortekeskus) moodustatud vähemalt viie liikmeline komisjon, kuhu kuuluvad noorsootöötajad ja noored. Komisjon on otsustusvõimeline kui kohal on vähemalt pool komisjoni liikmetest. Komisjoni tööd koordineerib Setomaa Noorsootöö Keskuse juhataja

 5.2. Komisjon hindab esitatud taotluse vastavust toetuse eraldamise eesmärkidele ja tingimustele.

 5.3. Komisjon vaatab hiljemalt 30 kalendripäeva jooksul läbi tähtajaliselt esitatud taotluse. Puuduste esinemisel taotluses antakse taotluse esitajale aega kuni 5 tööpäeva nende kõrvaldamiseks. Kui taotleja ei kõrvalda puudusi määratud tähtajaks, lõpetatakse taotluse menetlemine.

 5.4.Toetus määratakse komisjoni otsusega, millest teavitatakse taotlejat. Toetuse saanud projekti lühitutvustus avaldatakse Setomaa valla veebilehel.